****

**ROPAŽU NOVADA PAŠVALDĪBA**

Reģ. Nr. 90000067986

Institūta iela 1A, Ulbroka, Stopiņu pagasts, Ropažu novads, LV-2130

Tālr. 27885518

[novada.dome@ropazi.lv](mailto:novada.dome@ropazi.lv)

Ulbrokā

**SAISTOŠIE NOTEIKUMI**

2025.gada \_\_\_ **Nr.\_\_/25**

*Apstiprināti ar*

*Ropažu novada pašvaldības domes*

*\_\_\_ sēdes lēmumu Nr.\_\_*

*(prot. Nr.)*

**Grozījumi Ropažu novada pašvaldības domes 2023.gada 26.jūlija saistošajos noteikumos Nr. 22/23 “Ropažu novada pašvaldības nolikums”**

*Izdoti saskaņā ar*

*Pašvaldību likuma 49. panta pirmo daļu*

1. Izdarīt Ropažu novada pašvaldības domes 2023.gada 26.jūlija saistošajos noteikumos Nr.22/23 “Ropažu novada pašvaldības nolikums” (Latvijas Vēstnesis, 2023, Nr.150) šādus grozījumus:
   1. Izteikt 16.punktu šādā redakcijā:

“16. Dome ir izveidojusi šādas iestādes (pielikumā shēma):

16.1. Pašvaldības Centrālā administrācija;

16.2. Ulbrokas vidusskola;

16.3. Ropažu vidusskola;

16.4. Vangažu vidusskola;

16.5. Stopiņu pamatskola;

16.6. Gaismas pamatskola;

16.7. Upesleju sākumskola;

16.8. Zaķumuižas pamatskola;

16.9. Vangažu Mūzikas un mākslas skola;

16.10. Berģu Mūzikas un mākslas pamatskola;

16.11. Garkalnes Mākslu un vispārizglītojošā pamatskola;

16.12. Ulbrokas Mūzikas un mākslas skola;

16.13. Ropažu Mūzikas un mākslas skola "Rodenpois";

16.14. Ulbrokas pirmsskolas izglītības iestāde "Pienenīte";

16.15. Vangažu pirmsskolas izglītības iestāde "Jancis";

16.16. Langstiņu pirmsskolas izglītības iestāde "Čiekuriņš";

16.17. Garkalnes pirmsskolas izglītības iestāde "Skudriņas";

16.18. Ropažu pirmsskolas izglītības iestāde "Annele";

16.19. kultūras centrs "Ulbrokas Pērle;

16.19.1. Tautas lietišķās mākslas studija "Ulbroka";

16.20. Vangažu pilsētas Kultūras nams;

16.21. Kultūras centrs "Berģi";

16.22. Ropažu Kultūras centrs;

16.22.1. Zaķumuižas Kultūras nams;

16.23. Ulbrokas bibliotēka;

16.24. Sauriešu bibliotēka;

16.25. Vangažu pilsētas bibliotēka;

16.26. Garkalnes bibliotēka;

16.27. Upesciema Tautas bibliotēka;

16.28. Ropažu bibliotēka;

16.29. Zaķumuižas bibliotēka;

16.30. Ulbrokas sporta komplekss ar struktūrvienību – Stopiņu baseins;

16.31. Ropažu Sporta centrs ar struktūrvienību – Zaķumuižas sporta zāle;

16.32. Garkalnes sporta centrs;

16.33. Vangažu sporta centrs;

16.34. Bāriņtiesa;

16.35. Sociālais dienests;

16.36. Būvvalde;

16.37. Pašvaldības policija;

16.38. Dzimtsarakstu nodaļa;

16.39. Vēlēšanu komisija;

16.40. Administratīvā komisija;

16.41. Ropažu novada pašvaldības Izglītības, jaunatnes lietu, kultūras un sporta departaments”.

* 1. Izteikt saistošo noteikumu pielikumu jaunā redakcijā (pielikums).

1. Saistošie noteikumi stājas spēkā 2025.gada 1.septembrī.

Ropažu novada pašvaldības

domes priekšsēdētāja V. Paulāne

**Paskaidrojuma raksts**

**Ropažu novada pašvaldības domes \_\_\_ saistošajiem noteikumiem Nr.\_\_/25**

**“Grozījumi Ropažu novada pašvaldības domes 2023.gada 26.jūlija saistošajos noteikumos Nr. 22/23 “Ropažu novada pašvaldības nolikums””**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | * 1. Ropažu novada pašvaldības dome 2024.gada 13.novembrī pieņēma lēmumu Nr. Nr. 3645 (prot. Nr.109/2024, 2.§) “*Par vispārējās izglītības iestādes “Ropažu vidusskola” reorganizāciju un jaunas izglītības iestādes “Zaķumuižas pamatskola” dibināšanu*”, ar kuru nolēma reorganizēt Ropažu novada pašvaldības dibinātu vispārējās izglītības iestādi “Ropažu vidusskola”, reģ.nr. 4313903319, juridiskā adrese Rīgas iela 5, Ropaži, Ropažu pagasts, Ropažu novads, LV-2135, un dibināt Ropažu novada pašvaldības vispārējās izglītības iestādi “Zaķumuižas pamatskola”, juridiskā adrese: Skolas iela 3, Zaķumuiža, Ropažu pagasts, Ropažu novads, LV- 2133, ar 2025. gada 1.septembri.   2. Ropažu novada pašvaldības Izglītības, jaunatnes lietu, kultūras un sporta departaments un izpilddirektors, ņemot vērā 2024.gada 29.maijā pieņemto Ropažu novada izglītības ekosistēmas attīstības stratēģiju 2024.-2028. gadam, izvērtējot Stratēģijas Rīcības plāna 40.punktā noteikto, ka Zaķumuižā, Ropažu vidusskolas izglītības programmu īstenošanas vietā, izvērtējot izglītojamo vecāku viedokļus, ieguvumus, izmaksas un citus faktorus, potenciāli 2025./2026. m. g. tiek attīstīta juridiski jauna izglītības iestāde - Zaķumuižas pamatskola, vienlaikus nodrošinot, ka izglītības iestāde izpilda nacionālā līmenī definēto vidējas klases kritēriju un analizējot dzimstības datus, iedzīvotāju migrāciju un izglītības iestāžu tīkla attīstību novadā, nolēma rosināt Ropažu novada pašvaldības domei veikt Ropažu vidusskolas reorganizāciju, tā rezultātā izveidojot atsevišķu vispārējās izglītības iestādi – “Zaķumuižas pamatskola”, Skolas iela 3, Zaķumuiža, Ropažu pagasts, Ropažu novads, LV- 2133.   3. Ropažu vidusskolas reorganizācijas mērķis ir paaugstināt izglītības nodrošināšanas procesu organizācijas un saimniecisko darbu kvalitāti abās programmu realizācijas vietās, racionāli un efektīvi izmantojot pieejamos resursus, nodrošināt kvalitatīvāku pedagogu darbu un pedagogu labbūtību, nodrošinot skolas direktora un direktora vietnieka saimnieciskajos jautājumos pieejamību ikdienā - mācību procesa laikā, kā arī interešu izglītības un dažādu skolas rīkoto pasākumu organizācijas un norises procesos.   4. Jaundibināmā izglītības iestāde sasniedz nacionālā līmenī definēto klašu komplektu skaitu, skolēnu skaitu klasēs un kopējo izglītojamo skaitu iestādē.   5. Izglītības likuma 17.panta trešā daļa nosaka, ka novada pašvaldība, saskaņojot ar Izglītības un zinātnes ministriju, dibina, reorganizē un likvidē vispārējās izglītības iestādes, tai skaitā speciālās izglītības iestādes un klases, kā arī pirmsskolas izglītības grupas bērniem ar speciālām vajadzībām un interešu izglītības iestādes, bet, saskaņojot ar attiecīgās nozares ministriju un Izglītības un zinātnes ministriju, dibina, reorganizē un likvidē profesionālās ievirzes izglītības iestādes.   6. Izglītības likuma 22.panta pirmā daļa nosaka, ka pašvaldību izglītības iestādes darbojas, pamatojoties uz šo likumu, citiem likumiem un normatīvajiem aktiem, kā arī attiecīgās iestādes nolikumu, kuru apstiprina iestādes dibinātājs. Minētā likuma 23.panta otrā daļa nosaka, ka pašvaldību izglītības iestādes dibina, reorganizē un likvidē pašvaldības, saskaņojot ar Izglītības un zinātnes ministriju vai attiecīgās nozares ministriju un Izglītības un zinātnes ministriju, piektā daļa paredz, ka par izglītības iestādes likvidāciju vai reorganizāciju attiecīgās institūcijas un personas informējamas ne vēlāk kā sešus mēnešus iepriekš. Ja objektīvu apstākļu dēļ minēto termiņu nav iespējams ievērot, par izglītības iestādes likvidāciju vai reorganizāciju attiecīgās institūcijas un personas informējamas ne vēlāk kā trīs mēnešus iepriekš, 24.panta piektā daļa nosaka, ka lēmums par izglītības iestādes reorganizāciju vai likvidāciju 10 dienu laikā paziņojams Izglītības iestāžu reģistram, kā arī 26.pants nosaka, ka, izglītības iestādes nosaukumam un izglītības iestādes struktūrvienības nosaukumam jāatbilst šajā likumā noteikto izglītības pakāpju un veidu nosaukumiem. Izglītības iestādes nosaukumam skaidri un noteikti jāatšķiras no citiem Izglītības iestāžu reģistrā jau reģistrētiem izglītības iestāžu nosaukumiem. Izglītības iestādes nosaukums ir valsts valodā. Izglītības iestāde saskaņā ar tās vēsturiskajām tradīcijām ir tiesīga izmantot ar izglītības un zinātnes ministra atļauju citu nosaukumu, kas nav pretrunā ar šo likumu un citiem normatīvajiem aktiem.   7. Pašvaldību likuma 4.panta pirmās daļas 4.punkts nosaka, ka viena no pašvaldības funkcijām ir gādāt par iedzīvotāju izglītību, tostarp nodrošināt iespēju iegūt obligāto izglītību un gādāt par pirmsskolas izglītības, vidējās izglītības, profesionālās ievirzes izglītības, interešu izglītības un pieaugušo izglītības pieejamību, un 10. panta pirmās daļas 8.punktā noteikts, ka dome ir tiesīga izlemt ikvienu pašvaldības kompetences jautājumu. Tikai domes kompetencē ir izveidot un reorganizēt pašvaldības administrāciju, tostarp izveidot, reorganizēt un likvidēt tās sastāvā esošās institūcijas, kā arī izdot pašvaldības institūciju nolikumus, 21.punktā noteikts, ka tikai domes kompetencē ir pieņemt lēmumus citos ārējos normatīvajos aktos paredzētajos gadījumos. Minētā likuma 20. panta pirmā daļa nosaka, ka pašvaldības administrācija ir pastarpinātā pārvalde, kuru dome izveido pašvaldībai noteikto funkciju un uzdevumu izpildes nodrošināšanai. Pašvaldības administrāciju veido pašvaldības iestādes un amatpersonas. Pašvaldības administrācijas struktūru nosaka pašvaldības nolikumā, 22.panta pirmās daļas 5.punktā noteikts, ka Pašvaldības izpilddirektors iesniedz domei priekšlikumus par pašvaldības iestāžu izveidošanu, reorganizēšanu un likvidēšanu.   8. Valsts pārvaldes iekārtas likuma 1.panta 3.punktā noteikts, ka iestāde ir institūcija, kura darbojas publiskas personas vārdā un kurai ar normatīvo aktu noteikta kompetence valsts pārvaldē, piešķirti finanšu līdzekļi tās darbības īstenošanai un ir savs personāls.   9. Valsts pārvaldes iekārtas likuma 10. panta desmitajā daļā noteikts, ka valsts pārvaldi organizē pēc iespējas efektīvāk un tās institucionālo sistēmu pastāvīgi pārbauda un, ja nepieciešams, pilnveido, piemēram, izvērtējot funkciju apjomu, nepieciešamību un koncentrācijas pakāpi, normatīvā regulējuma apjomu un detalizāciju un apsverot deleģēšanas iespējas vai ārpakalpojuma izmantošanu. |
| 1. Fiskālā ietekme uz pašvaldības budžetu | 1. Saistošo noteikumu īstenošanas fiskālās ietekmes prognoze uz pašvaldības budžetu – ņemot vērā, ka Zaķumuižas pamatskola pārņem Ropažu vidusskolas saistības, lietvedību un mantu, kā arī darbiniekus, kas attiecināmi uz pirmsskolas izglītības programmu un izglītības programmu īstenošanas vietu, netiek prognozēta būtiska ietekme uz pašvaldības budžetu. 2. Izdevumi, kas saistīti ar iestādes dibināšanas un reorganizācijas procesa nodrošināšanu, tiks segti no pašvaldības budžeta finanšu līdzekļiem. 3. Pret kopējo Ropažu vidusskolas plānoto pašvaldības finansējumu, pieaugums nepārsniedz būtiskuma līmeni un tas sastāda 0.004%. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | 1. Sociālā ietekme – saistošie noteikumi var radīt gan labvēlīgu, gan nelabvēlīgu sociālo ietekmi, jo izveidojot Zaķumuižas pamatskolu tiks paaugstināta pamata izglītības nodrošināšanas procesa organizācija un darba kvalitāte abās programmu realizācijas vietās, bet Ropažu vidusskolā ar 2025.gada 1.septembri tiks pārtraukta pirmsskolas izglītības programmas (programmas kods 01011111) īstenošana: Skolas ielā 3, Zaķumuižā, Ropažu pagastā, Ropažu novadā, LV- 2133. 2. Ietekme uz vidi – saistošie noteikumi nerada ietekmi uz vidi. 3. Ietekme uz iedzīvotāju veselību – saistošie noteikumi neietekmēs iedzīvotāju veselību. 4. Ietekme uz uzņēmējdarbības vidi pašvaldības teritorijā – saistošie noteikumi nerada ietekmi uz uzņēmējdarbības vidi. 5. Ietekme uz konkurenci – šo saistošo noteikumu izpilde neietekmēs konkurenci. |
| 1. Ietekme uz administratīvajām procedūrām un to izmaksām | 1. Ropažu vidusskola ar 2025.gada 1.septembri pārtrauc īstenot pirmsskolas izglītības programmu (programmas kods 01011111), kā arī pārtrauc īstenot izglītības programmas to īstenošanas vietā: Skolas iela 3, Zaķumuiža, Ropažu pagasts, Ropažu novads, LV- 2133. 2. Zaķumuižas pamatskola pārņem Ropažu vidusskolas saistības, lietvedību un mantu, kā arī darbiniekus, kas attiecināmi uz pirmsskolas izglītības programmu un izglītības programmu īstenošanas vietu adresē: Skolas iela 3, Zaķumuiža, Ropažu pagasts, Ropažu novads, LV- 2133. 3. Ar šiem saistošajiem noteikumiem netiek paredzētas papildus administratīvo procedūru izmaksas. |
| 1. Ietekme uz pašvaldības funkcijām un cilvēkresursiem | 1. Saistošo noteikumu īstenošanas rezultātā papildus tiks veidotas 2 štata vietas: 1) Izglītības iestādes direktors; 2) saimniecības pārzinis. 2. Saistošo noteikumu īstenošana neparedz papildus cilvēkresursu iesaisti, saistošo noteikumu īstenošanā tiks arī iesaistīti darbinieki, kuri līdz šo saistošo noteikumu pieņemšanas brīdim veica darbu, kas attiecināms uz pirmsskolas izglītības programmu īstenošanu un izglītības programmu īstenošanas vietu. |
| 1. Informācija par izpildes nodrošināšanu | 1. Saistošo noteikumu izpildi nodrošinās pašvaldības darbinieki. |
| 1. Prasību un izmaksu samērīgums pret ieguvumiem, ko sniedz mērķa sasniegšana | * 1. Saistošo noteikumu grozījumi ir atbilstoši iecerētā mērķa sasniegšanai un iecerēto mērķi nevar sasniegt ar citiem līdzekļiem. |
| 1. Izstrādes gaitā veiktās konsultācijas ar privātpersonām un institūcijām | 1. Sabiedrības līdzdalības veids - priekšlikumu un iebildumu ievērtēšana un iekļaušana pēc projekta publicēšanas pašvaldības tīmekļa vietnē internetā [www.ropazi.lv](http://www.ropazi.lv). 2. Saistošo noteikumu projekts sabiedrības viedokļa noskaidrošanai tika publicēts pašvaldības tīmekļa vietnē internetā [www.ropazi.lv](http://www.ropazi.lv) no 2025.gada \_\_\_\_ līdz 2025.gada \_\_\_\_. |

Ropažu novada pašvaldības

domes priekšsēdētāja V. Paulāne